**Gājiena spaids** ir:

* pozīcija šaha partijā, kurā viens no spēlētājiem spiests izdarīt sev neizdevīgu gājienu;
* paņēmiens šaha uzdevumā vai etīdē, kura mērķis ir piespiest pretinieku izdarīt gājienu, kas noved pie pozīcijas novājināšanās.

Gājiena spaids var būt vienpusējs, kad dotajā pozīcijā gājienu izdarīt neizdevīgi tikai vienai no pusēm, un divpusējs, kad pirmajai gājienu izdarīt nav izdevīgi nevienai no pusēm.

Termina izcelsme
----------------

Termins *Zugzwang* (saliktenis no vācu vārdiem *Zug* — ‘vilciens, gājiens’ un *Zwang* — ‘spaids’) 19. gadsimta vidū pirmo reizi lietots žurnālā *Berliner Schachzeitung*. Vairākās valodās (angļu, krievu un citās) tas tika pārņemts un ieviesās bez izmaiņām kā ģermānisms. Arī latviešu valodā vispirms lietoja terminu "cugzvang", tomēr pret to iebilda valodnieki un tas tika pat izsmiets. Tāpēc tika lietoti šī vācu termina tulkojumi, vispirms "vilcienspaids" un tikai pēc tam mūsdienās lietotais "gājiena spaids".

Piemēri
-------

Gājiena spaids visbiežāk ir sastopams partijas beigu stadijā — galotnēs ar nelielu figūru daudzumu, kā arī saspiestās pozīcijās.

 **1. piemērs**
**Kas sāk, tas uzvar.**
**2. piemērs****B. Harpers — R. Zuks, 0—1**  
 Partijas beigu pozīcija.
**1. piemērs**

Kas sāk tas uzvar. Ja gājiens baltajiem, tiem jāspēlē **1.Kg6-f6** (kļūda būtu 1. Kg6-f5? Kc4-d4! un baltie zaudē bandinieku) **1. ... Kc4-d4 2. Kf6-f5!** un tagad gājiena spaida dēļ melnie zaudē bandinieku. Ja gājiens melnajiem, tie uzvar ar **1. ... Kc4-d3!** (nevis 1. ... Kce-d4? 2. Kg6-f5! dēļ) **2. Kg6-f5 Kd3-d4** un tagad krīt balto bandinieks d4.
**2. piemērs**

Partijas Harpers — Zuks beigu pozīcija. Baltie padevās, jo pēc 40. a5-a6 Kg8-h7 vai 40. a5xb6 a7xb6, baltie atrodas gājiena spaidā un spiesti spēlēt vienīgo iespējamo gājienu 41. Dh2-h3, kam sekos 41. ... g4xh3 ar matu nākamajā gājienā.

Gājiena spaids šaha kompozīcijā
-------------------------------

Šaha uzdevumu un etīžu autori bieži izmanto gājiena spaida ideju.

### Piemēra uzdevumi

**Uzdevums № 1. L. Kubbels**  
 *Молодой ленинец*, 1940**Mats 2 gājienos**
**Uzdevums № 2. P. Keirāns**  
 *Šaha problēmistu biedrības konkurss*, 1930**Mats 3 gājienos**
**Uzdevuma Nr. 1 atrisinājums:**

Uz vienīgo iespējamo melno gājienu: 1. ... Kg2-f3 baltiem jau sagatavots mats 2. Dh7-e4#. Pozīcijā nav nogaidošu gājienu, tāpēc baltie risinājumā ar gājiena spaidu piespiež melnos izdarīt to pašu gājienu sagatavojot jaunu matojošo atbildi: 1. Dh7-h6 Kg2-f3 2. 0-0#.
Šādus uzdevumus, kuros jau sākuma stāvoklī baltajiem gatavas matojošas atbildes uz jebkuru melno gājienu šaha kompozīcijā sauc par **blokiem**.

**Uzdevuma Nr. 2 atrisinājums:**

Labi pamatots pirmais gājiens 1. Kf1-d2! rada melnajiem gājiena spaidu: 1. ... e7-e6 2. Tf5-f4! Kg1xh2 3. Tf4-f1#; 1. ... e7xf6 2. Le5-f4! Kg1-f2(f1) 3. Lf4-e3#

### Piemēra etīdēs

**Etīde № 1. M. Kļackins**  
 *Izvestija*, 1922**Uzvara**
**M. Kļackina etīdes pozīcija  
 pēc 3. balto gājiena****Gājiens melnajiem**
**M. Kļackina etīdes risinājums:**

**1. c6-c7! Kd6xc7 2. a5xb6+ Kc7xb8 3. b6-b7!!** un baltie uzvar, jo gājiena spaida dēļ melnie spiesti atstāt savu torni bez aizsardzības.

**Etīde № 2. H. Matisons**  
*Rigasche Nachrichten*, 1922**Uzvara**
**H. Matisona etīdes pozīcija  
 pēc 7. balto gājiena****Gājiens melnajiem**
**H. Matisona etīdes risinājums:**

**1. b7-b8D+ Ka7xb8** (Ja 1. ...Zxb8, tad 2. g7 Te5+ 3. Te3 un uzvar.) **2. g6-g7 Ta5-e5+ 3. Ke2-f1!! Te5-e8 4. Td3-f3** (Draud 5. Tf8) **Te8-c8 3. Tf3-f7!** (Tagad 4. Tf8 neko nedotu, jo melnie ar 4. ... Ze7, aizsargā lauciņu g.)  **g5-g4 6. Kf1-g2 g4-g3 7. Kg2xg3** un pēc jebkura melno gājiena seko 8. Tf7-f8 un baltie uzvar.

Skatīt arī
----------

* Trīsstūra manevrs

Atsauces
--------

1. ↑  *Шахматы: Энциклопедический словарь / Гл. ред. А.Е. Карпов*. Москва : Советская энциклопедия. 1990. 447. lpp. ISBN 5-85 270-005-3. (krieviski)
2. ↑  Edvards Vinters par gājiena spaidu Archived 2016. gada 4. martā, *Wayback Machine* vietnē. (angliski)
3. ↑  «Satīrisks dzejolis žurnālā "Nedēļa" Nr.32/1924». Arhivēts no oriģināla, laiks: 2016. gada 6. aprīlī. Skatīts: 2016. gada 9. janvārī.
4. ↑  Partija Harpers — Zuks

Papildu literatūra
------------------

* Alex Agnos: *You move, I win*. Thinker's Press, Davenport 2005, ISBN 1-888710-18-7 (angliski)
* Верховский Л. С. Цугцванг. Кочиев А. В. Яковлев Н. Г. *Преимущество двух слонов.* — М.: ФиС, 1989. (Б-чка шахматиста). — ISBN 5-278-00182-8 (krieviski)

Ārējās saites
-------------

* Visas abpusēja gājiena spaida pozīcijas ar 3 līdz 6 kauliņiem. (angliski)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * s
* d
* l
Šaha taktika |
| --- |
|  |
| Šaha termini | Baterija • Drauds • Kombinācija • Lamatas • Motīvs • Pārskatīšanās • Temps • Upuris |  |
|  |
| Taktiskie paņēmieni | Aizsardzības likvidēšana • Aizvilināšana • Atklātais uzbrukums • Bandinieku caurrāviens • Bloķēšana • Dubultšahs • Dubultuzbrukums • Dzirnavas • Gājiena spaids • Ievilināšana • Lauciņa atbrīvošana • Lineārs trieciens • Līnijas atbrīvošana • Pats • Pārsegšana • Pārslodze • Rentgenuzbrukums • Saistība • Starpgājiens • "Trakojošā" figūra |

 |